Mart, siiralt loodan, et valitsusel õnnestuvad plaanid, nii eelarvekärbete, kui programm töökohtade loomise vallas…  Pean tunnistama ausalt- programmid, mis on loodud alustavatele ettevõtjatele ettevõtluse alustamiseks, ei kõlba mitte kuhugile.  Eestis on hulgi inimesi, kes sooviksid alustada ettevõtlusega.. Neil on  kõigil üks mure- puudub kapital. Loomulikult võib ju alati öelda, et kui äriplaan on hea, siis leidub ka rahastaja. See ettekujutus on paraku illusoorne- paberil võib nii mõnigi asi ilus näida. Võin seda kinnitada enda näite varal. Oma äri alustades rügasin hambad ristis 3 töökohal, et ajada kokku vähemalt mingi käibekapital- sinna jätsin oma tervise (olen napilt 30 ületanud) ja perekonna. Hea, et mul on isa, kes oli mulle nõus laenama 8000EUR-t, et ma ennast päris ära ei tapaks. Kõigil selliseid isasid pole,  ja praegu leida kasvõi 1 töökoht, on keeruline. Nüüdseks olen paar aastat tegutsenud, asi toimib, tänu majanduskliimale on raske, aga annan tööd üle 20-le inimesele pluss alltöövõtjatele. Pole välistatud isegi mõningane laienemine lähiajal.  Pigem oleks EAS-i, arengufondi ja muude selliste asutuste asemel tarvis luua, riiklik investeerimisfond (pank) alustavate ettevõtete toetamiseks, finantseerimiseks. Kui vaja, siis võtta kasvõi 100% finantseerimiskohustus. Tean, et see mõte pole päris kohane  turumajanduse tingimustes.. Enamgi veel, esimese vabariigi ajal riik tegeles samalaadse asjaga, ja kõrbes. Aga praegu on keeruline aeg ja tarvis on ebastandartseid lähenemisi probleemidele. Lisaks maksusüsteemile oleks see motivaatoriks ka välisettevõtetele-isikutele. Tean, minu poolt välja käidud idee on "toores", vajab viimistlust. Kuid reaalsus on selline, nagu ma kirjutasin.